
ΔΗΜΟΣ ΑΓΙΑΣ ΒΑΡΒΑΡΑΣ

Γραφείο τύπου                 ΔΕΛΤΙΟ  ΤΥΠΟΥ                                               13.10.2026
Πρόγραμμα «Στέγαση και Εργασία για Αστέγους III»

Με επιτυχία πραγματοποιήθηκε η ομαδική συνάντηση ωφελουμένων ψυχοκοινωνικής ενδυνάμωσης με τίτλο:
«Διαχείριση αλλαγών, άγχους και θυμού»

Με επιτυχία πραγματοποιήθηκε η ομαδική συνάντηση ψυχοκοινωνικής ενδυνάμωσης με θέμα «Διαχείριση αλλαγών, άγχους και θυμού» που διοργανώθηκε από τον Δήμο της Αγίας Βαρβάρας και τον Αναπτυξιακό Σύνδεσμο Δυτικής Αθήνας(ΑΣΔΑ), στο πλαίσιο του προγράμματος «Στέγαση και Εργασία για Αστέγους III».
Η συνάντηση έλαβε χώρα την Παρασκευή 9 Οκτωβρίου 2026 και ώρες 12.00-13.30,  στο Α’ ΚΑΠΗ του δήμου Αγίας Βαρβάρας, στην οδό Καλαντζάκου αρ.7 και τον ρόλο συντονιστών είχαν οι κ.κ. Ζωή Ελευθερία Σπυροπούλου και Αντώνης Σωτηρόπουλος, Κοινωνικοί Λειτουργοί του προγράμματος. Είχε διαδραστικό χαρακτήρα και συμμετείχαν ενεργά οι ωφελούμενοι των δήμων Αγίας Βαρβάρας, Κορυδαλλού, Αιγάλεω και Χαϊδαρίου. 
Στόχος της δράσης ήταν να μάθουν οι ωφελούμενοι πως να διαχειρίζονται τις αλλαγές, το άγχος και τον θυμό, μέσα από την ανταλλαγή απόψεων, εμπειριών και βιωμάτων. Επίσης οι ωφελούμενοι είχαν την ευκαιρία  να εκφράσουν τις σκέψεις, τις ανησυχίες και τους προβληματισμούς τους. Ιδιαίτερη αναφορά έγινε στην αβεβαιότητα που βιώνουν ενόψει της ολοκλήρωσης της διετούς κάλυψης του ενοικίου από το πρόγραμμα, καθώς και στις δυσκολίες που αντιμετωπίζουν στην εύρεση εργασίας, λόγω παραγόντων όπως είναι η ηλικία, τα θέματα υγείας και άλλοι αντικειμενικοί παράγοντες.

Υπενθυμίζουμε ότι μέχρι σήμερα στον δήμο Αγίας Βαρβάρας έχουν εγκριθεί 14 ευάλωτα νοικοκυριά.

